Document ID: 31995R2859

KOMISSION ASETUS (EY) N:o 2859/95,
annettu 11 päivänä joulukuuta 1995,
Espanjan lipun alla purjehtivien alusten merikrotin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien vuodeksi 1995 sallituista kokonaissaaliista ja tietyistä edellytyksistä, joilla niitä saa kalastaa, 20 päivänä joulukuuta 1994 annetussa neuvoston asetuksessa (EY) N:o 3362/94 (2), sellaisena kuin se on viimeksi muutettuna asetuksella (EY) N:o 2780/95 (3), säädetään merikrottikiintiöistä vuodeksi 1995,
kiintiöiden alaisten kalakantojen saaliiden määrällisistä rajoituksista annettujen säännösten noudattamiseksi on välttämätöntä, että komissio vahvistaa päivämäärän, johon mennessä jäsenvaltion lipun alla purjehtivien alusten katsotaan täyttäneen niille annetun kiintiönsä, ja
komissiolle ilmoitettujen tietojen mukaan Espanjan lipun alla purjehtivien tai Espanjassa rekisteröityjen alusten merikrottisaaliit ICES-alueen VII vesillä ovat täyttäneet vuoden 1995 kiintiön; Espanja on kieltänyt tämän kalakannan kalastuksen 20 päivästä marraskuuta 1995; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Espanjan lipun alla purjehtivien tai Espanjassa rekisteröityjen alusten merikrottisaaliiden ICES-alueen VII vesillä katsotaan täyttäneen Espanjalle vuodelle 1995 osoitetun kiintiön.
Kielletään Espanjan lipun alla purjehtivilta tai Espanjassa rekisteröidyiltä aluksilta merikrotin kalastus ICES-alueen VII vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän merikrottikannan säilyttäminen aluksessa, uudelleenlastaus ja purkaminen.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 20 päivästä marraskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1995.

Labels: 8
18
6